
         Na temelju odredbi Pravilnika o zapošljavanju, KLASA: 003-05/19-01/2   URBROJ: 2182/01-19/05-01, odnosno njegovim izmjenama i dopunama, a sukladno Odluci o imenovanju Povjerenstva za zapošljavanje u školskoj 2026./2027. godini za razrednu nastavu, vezano za raspisani natječaj za zasnivanje radnog odnosa, KLASA: 112-02/26-01/10  URBROJ: 2182-27-01-26-01 od  06.10.2026. godine, na prijedlog ravnateljice Marije Stojanović, Povjerenstvo za zapošljavanje  donosi 

ODLUKU
 o načinu testiranja, područjima provjere, pravnim i drugim izvorima 
za pripremu kandidata, vremenu i mjestu održavanja testiranja 
te listi kandidata

1. Opća pravila testiranja – pisano testiranje

Sukladno odredbama Pravilnika o zapošljavanju, odnosno njegovim izmjenama i dopunama  (u daljnjem tekstu – Pravilnik o zapošljavanju) obavit će se procjena odnosno testiranje kandidata.   
Procjena se  sastoji  od dva dijela, i to: pisane provjere kandidata  (u daljnjem tekstu - pisano testiranje)  i obavljanja određenog posla  (članak 12. stavak 3. Pravilnika o zapošljavanju) odnosno održavanja oglednog sata uz nadzor stručnih članova Povjerenstva za zapošljavanje (u daljnjem tekstu – ogledni sat).  
[bookmark: _Hlk211884149]                    
Kandidati su obvezni pristupiti procjeni znanja i sposobnosti putem pisanog testiranja.   
Ako kandidat ne pristupi testiranju, bilo pisano testiranje ili ogledni sat, smatra se da je povukao prijavu na natječaj.  
Kandidati su dužni imati sa sobom odgovarajuću identifikacijsku ispravu (osobna iskaznica, putovnica, vozačka dozvola) na temelju koje se prije oba testiranja utvrđuje identitet kandidata/kinje.  
Testiranjima ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.  
Nakon utvrđivanja identiteta, Povjerenstvo će kandidatima podijeliti testove  za pisano testiranje.  
Po zaprimanju testa kandidat je dužan upisati zaporku na označeno mjesto.   
Test se piše isključivo kemijskom olovkom. Test sadrži 10 pitanja.
Za vrijeme pisanog testiranja nije dopušteno:
- koristiti se bilo kakvom literaturom odnosno bilješkama,
- koristiti mobitel ili druga komunikacijska sredstva,
- napuštati prostoriju u kojoj se pisano testiranje odvija,
- razgovarati s ostalim kandidatima.   
   

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.  
Područje procjene za pisano testiranje odnosi se na propise i primjenu propisa za odgojno-obrazovne radnike i traje ukupno  45 minuta. Uz svako pitanje iskazan je broj bodova kojim se vrednuje ispravan rezultat. Nakon obavljenog pisanog testiranja Povjerenstvo utvrđuje rezultat za svakog kandidata koji je pristupio testiranju.  
Pravo na drugi dio testiranja – obavljanje određenog posla – ogledni sat s Povjerenstvom ostvaruje kandidat koji je na pisanom testiranju ostvario najmanje  10 bodova od ukupno 20 mogućih bodova (50%). 
Rezultat pisanog testiranja i poziv na drugi dio testiranja – ogledni sat, Povjerenstvo će obznaniti kandidatima isti dan nakon završenog pisanog testiranja, uz napomenu da ogledni sat neće biti održan isti dan kada i pisano testiranje. 

2. Pravni i drugi izvori za pripremanje kandidata – pisano testiranje:

Zakon o odgoju i obrazovanju u osnovnoj i srednjoj školi, odnosno njegove izmjene i dopune
https://www.zakon.hr/z/317/Zakon-o-odgoju-i-obrazovanju-u-osnovnoj-i-srednjoj-%C5%A1koli

Pravilnik o načinima, postupcima i elementima vrednovanja učenika u osnovnoj i srednjoj školi
https://www.zakon.hr/cms.htm?id=40193

Statut Osnovne škole Domovinske zahvalnosti i njegove izmjene i dopune
https://os-domovinske-zahvalnosti-kn.skole.hr/statut/

[bookmark: _Hlk180426491]Godišnji plan i program rada Osnovne škole Domovinske zahvalnosti za školsku 2026./2027. godinu 
https://os-domovinske-zahvalnosti-kn.skole.hr/wp-content/uploads/sites/930/2026/10/WEB-GPP-2026-2.pdf

Kurikulum Osnovne škole Domovinske zahvalnosti za školsku 2026./2027. godinu
[bookmark: __DdeLink__2152_3133708543][bookmark: __DdeLink__255_4229539722]https://os-domovinske-zahvalnosti-kn.skole.hr/wp-content/uploads/sites/930/2026/10/15-OS_Domovinske_zahvalnosti_Kurikulum_2026-1.pdf

3. Obavljanje određenog posla (ogledni sat)  

[bookmark: _Hlk211951703]          Na drugi dio testiranja, koji podrazumijeva obavljanje određenog posla, odnosno održavanje oglednog sata u razrednom odjelu gdje će svaki kandidat samostalno održati nastavni sat uz nadzor stručnih članova Povjerenstva (predstavnik/ci aktiva i pedagog) – u daljnjem tekstu – ogledni sat,  pozvat će se kandidati koji su ostvarili minimalno 50% bodova od ukupno mogućeg broja bodova na prethodnom pisanom testiranju. Rezultat pisanog testiranja i poziv kandidatima da pristupe održavanju oglednog sata će se u primjerenom roku, u pravilu u toku istoga dana, objaviti svim kandidatima koji su ostvarili uvjet za drugi dio testiranja, a koje neće biti održano isti dan kada i pisano  testiranje. 
[bookmark: _Hlk211951746]          Ogledni sat će se organizirati, pratiti i u konačnici bodovati temeljem obrazaca za praćenje nastave od strane stručnih članova Povjerenstva (predstavnik/ci aktiva i pedagog).


         4. Utvrđivanje rezultata i izvješćivanje kandidata o rezultatima natječaja 

          Nakon odrađenog oglednog sata svih kandidata koji su prethodno zadovoljili propisane uvjete, Povjerenstvo utvrđuje rang listu koju isti dan dostavlja ravnatelju Škole. Na temelju dostavljene rang liste kandidata  ravnatelj odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa. Odluku donosi ravnatelj između tri najbolje rangirana kandidata prema broju bodova. Ako dva ili više kandidata ostvare jednak broj bodova ravnatelj može odlučiti između svih kandidata koji imaju tri najbolje bodovana rezultata. Prije donošenja Odluke ravnatelj može pozvati kandidata ili kandidate na razgovor, bez općenitog bodovanja. Ukoliko  razgovor (intervju) s tri najbolje rangirana kandidata ne bude istog dana kad i testiranje, obavijest kandidatima za razgovor (intervju) s ravnateljem Škole objavit će se na mrežnoj stranici Škole u rubrici „Natječaji“  (https://os-domovinske-zahvalnosti-kn.skole.hr/natjecaji/). 
 
          O rezultatima natječaja kandidati će biti obaviješteni u skladu s odredbama Pravilnika o zapošljavanju.



           5. Vrijeme i mjesto održavanja te liste kandidata za pisano testiranje

[bookmark: _Hlk211952184]          Pisano testiranje kandidata po raspisanom natječaju za radno mjesto – 5. UČITELJ/ICA RAZREDNE NASTAVE – Knin, 1 izvršitelj/ica na neodređeno puno radno vrijeme, 40 sati tjedno (upražnjeno radno mjesto, starosna mirovina) objavljen dana 06.10.2026. godine na mrežnoj stranici i oglasnoj ploči Hrvatskog zavoda za zapošljavanje i mrežnoj stranici Osnovne škole Domovinske zahvalnosti,  u rubrici pod nazivom  „NATJEČAJI“, održat će se dana  20.10.2026.  godine s početkom u  13 sati u prostorima Osnovne škole  Domovinske zahvalnosti, Josipa Jovića 2, Knin, i to prema sljedećem rasporedu, kako slijedi:   
                
-	12:50 sati       -  Dolazak i utvrđivanje identiteta i provjera popisa kandidata  (prijem u holu Škole)
-	13:00 sati       - Pisano testiranje  kandidata.

           Na pisani dio testiranja, koje će biti održano  20.10.2026. godine s početkom u  13 sati,  se pozivaju sljedeći kandidati/kandidatkinje:

5. UČITELJ/ICA RAZREDNE NASTAVE – Knin, 1 izvršitelj/ica na neodređeno puno radno vrijeme, 40 sati tjedno (upražnjeno radno mjesto, starosna mirovina)

	REDNI BROJ
	IME I PREZIME KANDIDATA  (inicijali)

	1.
	[bookmark: _Hlk180424351][bookmark: _Hlk211952216]M.S.

	2.
	E.F.

	3.
	I.J.

	4.
	M.G.

	5.
	J.K.

	6.
	A.G.

	7.
	A.P.

	8.
	D.M.




[bookmark: _Hlk180424510]          Kandidati koji 20.10.2026. godine nisu pozvani na pisani dio testiranja, odnosno koji ne ispunjavaju formalne uvjete iz natječaja su:
 
	REDNI BROJ
	IME I PREZIME KANDIDATA  (inicijali)

	
1.
	
J.J.

kandidatkinja nije priložila valjan sljedeći dokument: 

- elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje   (ne starije od dana objave natječaja)

datum izdavanja 04.10.2026.

datum objave natječaja – 06.10.2026.





Povjerenstvo za zapošljavanje

Dostaviti:

· Web stranica Škole  - kategorija „Natječaji“
· Pismohrana
image1.png




image2.png




